**Základné informácie o študijnom odbore**

**6317 M 74 obchodná akadémia bilingválne štúdium**

**pre žiakov 8. a 9. ročníka základných škôl pre šk. rok 2019/2020**

**Prvý vyučovací jazyk**: slovenský  **Druhý vyučovací jazyk**: anglický

**Dĺžka štúdia**: 5 rokov

**Priebeh štúdia** :

I. ročník – anglická jazyková príprava 20 vyučovacích hodín týždenne,

– všeobecnovzdelávacie predmety SJL, MAT, BIO, DEJ, ETI/NAB, TSV v slovenskom jazyku.

Ďalšie ročníky – anglický jazyk sa vyučuje 4. vyučovacie hodiny v 2. – 5. ročníku.

V druhom vyučovacom jazyku sa realizuje vyučovanie v predmetoch: **ekonomika v anglickom jazyku** v 2. – 5. ročníku, **tovaroznalectvo** v anglickom jazyku v 2. ročníku, **spoločenská komunikácia** v anglickom jazyku v 3. ročníku, **obchodná angličtina** v 4.  - 5. ročníku, **konverzácia** v anglickom jazyku v 4 – 5. ročníku, **korešpondencia** v anglickom jazyku v 4. – 5. ročníku.

* Ostatné predmety podľa učebného plánu sa vyučujú v slovenskom jazyku.

**Ukončenie štúdia:**

IV. ročník - maturitná skúška zo SJL

V. ročník

- praktická časť odbornej zložky maturitnej skúšky - v slovenskom jazyku,

- teoretická časť odbornej zložky maturitnej skúšky - ekonomika v anglickom jazyku,

- maturitná skúška z ANJ, úroveň C1 podľa Spoločného európskeho referenčného rámca pre jazykové znalosti.

**Počet prijímaných žiakov**: 1 trieda, 27 žiakov.

**Termín odovzdania prihlášky**: 28. 2. 2019. **Termín prijímacích skúšok**: 2. 4. 2019.

**Forma prijímacích skúšok**: písomné skúšky z anglického jazyka, matematiky, slovenského jazyka a literatúry.

**Obsah a rozsah prijímacích skúšok**: podľa vzdelávacích štandardov štátneho vzdelávacieho programu odboru vzdelávania v základnej škole do druhého polroku VIII. ročníka základnej školy.

**Podmienky prijatia: O prijatí žiakov rozhodne poradie**, ktoré bude zostavené na základe súčtu bodov získaných uchádzačom:

* **za výsledky zo základnej školy a za výsledky prijímacích skúšok.**

Konečnou podmienkou pre prijatie je úspešné ukončenie 8. alebo 9. ročníka základnej školy.

*Na internetovej stránke školy* [*www.oa-tn.edupage.org*](http://www.oa-tn.edupage.org) *sú ukážky testov prijímacích skúšok.*

Kritériá a podmienky prijatia na štúdium na prijatie žiakov do 1. ročníka päťročného vzdelávacieho programu obchodná akadémia bilingválne štúdium pre školský rok 2019/2020 budú zverejnené najneskôr 31. januára 2019.

V Trenčíne 23. 10. 2018

Ing. Ľubomír Jandík

riaditeľ školy